CELEX: 62012CN0396
Language: ro
Date: 2012-08-27 00:00:00
Title: Cauza C-396/12: Cerere de decizie preliminară introdusă de Raad van State (Țările de Jos) la 27 august 2012 — A.M. van der Ham, A.H. van der Ham-Reijersen van Buuren/College van Gedeputeerde Staten van Zuid-Holland

8.12.2012   
            
            
               RO
            
            
               Jurnalul Oficial al Uniunii Europene
            
            
               C 379/13
            
         Cerere de decizie preliminară introdusă de Raad van State (Țările de Jos) la 27 august 2012 — A.M. van der Ham, A.H. van der Ham-Reijersen van Buuren/College van Gedeputeerde Staten van Zuid-Holland
   (Cauza C-396/12)
   2012/C 379/21
   Limba de procedură: olandeza
   
      Instanța de trimitere
   
   Raad van State
   
      Părțile din procedura principală
   
   
      Reclamanți: A.M. van der Ham și A.H. van der Ham-Reijersen van Buuren
   
      Cealaltă parte din procedură: College van Gedeputeerde Staten van Zuid-Holland
   
      Întrebările preliminare
   
   
               1.
            
            
               Cum trebuie interpretată noțiunea „nerespectare deliberată” menționată la articolul 51 alineatul (1) din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) (1), astfel cum a fost modificat prin Regulamentul (CE) nr. 74/2009 al Consiliului din 19 ianuarie 2009 (2), la articolul 23 din Regulamentul (CE) nr. 1975/2006 al Comisiei din 7 decembrie 2006 privind normele de aplicare a Regulamentului (CE) nr. 1698/2005 (3) și la articolul 67 alineatul (1) din Regulamentul (CE) nr. 796/2004 al Comisiei din 21 aprilie 2004 de stabilire a normelor de aplicare a ecocondiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (4); există o astfel de nerespectare în cazul în care se încalcă o politică constantă pe termen lung, în sensul articolului 8 alineatul (2) litera (c) din Liniile directoare naționale privind cadrul juridic al ecocondiționalității în cadrul politicii agricole comune?
            
         
               2.
            
            
               Dreptul Uniunii se opune prezumției stabilite deja în statul membru conform căreia se încalcă „deliberat” o dispoziție în sensul regulamentelor menționate în cazul în care există una sau mai multe dintre următoarele împrejurări:
               
                           (a)
                        
                        
                           în cazul normei de ecocondiționalitate în cauză care nu a fost respectată s-a prezumat deja caracterul deliberat al încălcării;
                        
                     
                           (b)
                        
                        
                           norma de ecocondiționalitate în cauză este complexă;
                        
                     
                           (c)
                        
                        
                           există o politică constantă pe termen lung;
                        
                     
                           (d)
                        
                        
                           există fie o săvârșire a unei acțiuni, fie o omisiune voluntară;
                        
                     
                           (e)
                        
                        
                           agricultorul a fost deja informat anterior cu privire la neregulile legate de respectarea normei de ecocondiționalitate în cauză;
                        
                     
                           (f)
                        
                        
                           caracterul deliberat este prezumat ca urmare a gradului de nerespectare a normei de ecocondiționalitate?
                        
                     
         
               3.
            
            
               Beneficiarului ajutorului i se poate imputa o „nerespectare deliberată” atunci când un terț desfășoară activitățile la cererea celui dintâi?
            
         
      (1)  JO L 277, p. 1, Ediție specială, 03/vol. 66, p. 101.
   
      (2)  JO L 30, p. 100.
   
      (3)  JO L 368, p. 74, Ediție specială, 03/vol. 80, p. 192.
   
      (4)  JO L 141, p. 18, Ediție specială, 03/vol. 56, p. 210.